Diari Oficial de la Generalitat Valenciana


Sumari del DOGV 8000, del 15-03-2017 (2017/2160)

ACORD de 24 de febrer de 2017, del Consell, de reconeixement com a centre valencià a l'exterior de la Casa de la Comunitat Valenciana a Valladolid.
---------------------------------------------------------------------------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2160


Data del document
:   24-02-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Acord

Descriptors 

:   * Conselleria de Transparència, Responsabilitat Social, Participació i Cooperació

ACORD de 24 de febrer de 2017, del Consell, de reconeixement com a centre valencià a l'exterior de la Casa de la Comunitat Valenciana a Valladolid. [2017/2160]  
La Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, estableix en l'article 52.5 que el procediment per al reconeixement dels centres valencians a l'exterior es desenvoluparà reglamentàriament.  
El Decret 94/2016, de 22 de juliol, del Consell, pel qual es regulen els centres valencians a l'exterior de la Comunitat Valenciana, estableix el procediment de reconeixement dels nous centres valencians a l'exterior de la Comunitat Valenciana, que serà realitzat per acord del Consell amb el previ informe del Consell de Centres Valencians a l'Exterior, a sol·licitud de l'entitat interessada.  
La Casa de la Comunitat Valenciana a Valladolid va presentar la sol·licitud de reconeixement com a centre valencià a l'exterior en data 17 d'abril de 2014, sol·licitud que va ser confirmada i adaptada al nou formulari establit en el Decret 94/2016, de 22 de juliol, del Consell, en data 17 de gener de 2017.  
A la sol·licitud s'adjunta la documentació preceptiva establida en la normativa aplicable, i després del seu examen i comprovació es constata que l'entitat sol·licitant demostra complir els requisits exigits: estar legalment i vàlidament constituïda com a entitat amb personalitat jurídica pròpia, d'acord amb l'ordenament jurídic del territori on està situat; incloure entre els seus objectius estatutaris bàsics el manteniment dels llaços culturals, socials i econòmics amb la Comunitat Valenciana; mantenir una estructura organitzativa i de funcionament intern compatible amb les normes i criteris democràtics; no perseguir una finalitat lucrativa per haver-se constituït com a associació sense ànim de lucre, i, finalment, estar integrat per deu persones almenys (socis actuals 50).  
  
El Consell de Centres Valencians a l'Exterior, en reunió plenària celebrada a València el 24 de gener de 2017, ha emés informe favorable, per unanimitat dels membres presents, sobre la sol·licitud de reconeixement com a centre valencià a l'exterior de la Casa de la Comunitat Valenciana a Valladolid, per entendre que compleix tots els requisits exigits per la normativa vigent.  
De conformitat amb el que es disposa en els apartats 1 i 5 de l'article 6 del Decret 94/2016, correspon al Consell el reconeixement del centre valencià a l'exterior, mitjançant un acord que es publicarà en el Diari Oficial de la Generalitat Valenciana.  
Per tot això i a proposta del conseller de Transparència, Responsabilitat Social, Participació i Cooperació, el Consell, en la reunió de 24 de febrer de 2017,  
  
  
ACORDA  
  
Reconèixer com a centre valencià a l'exterior la Casa de la Comunitat Valenciana a Valladolid.  
  
València, 24 de febrer de 2017  
  
La consellera secretària,  
MÓNICA OLTRA JARQUE